《挽赵秋晓》
宋代·赵时清

诸老凋零不忍闻，奈何天又夺斯人。
汉初贾谊曾前席，晋后渊斯耻屈身。
尚想醉归松路月，可堪梦断草池春。
同宗闻讣尤伤感，老泪无多暗损神。

作者简介：赵时清，号华巅，魏王廷美九世孙（《宋史·宗室世系》二二），东莞（今属广东）人。官桂阳簿，恭帝德祐后摄县丞。宋亡，与赵必𤩪、陈纪偕隐。《宋东莞遗民录》卷上有传。